PÖÖRDEPUNKT
Tere! Pöördepunkt alustab. Mina olen Muyiwa.
Täna kuuleme surma äärel olevast mehest,
kelle päästsid kaks tavatut olendit.
Kokkuvarisemise äärel mees, kes püüab leida tagasiteed koju.
Esiteks: oled sa mõelnud, mis toimub kehas,
kui leiab aset haigusest paranemine?
Doktor Peprahillal on selle kohta teooria.
Hiljuti jagas ta meiga oma vaateid,
nii et otsustage teie, kas tal on õigus.
Oled kirjutanud raamatu: "Doktor Jeesus, kel pole piire".
Oled kristlane ja oled ka arst.
Mis inspireeris sind seda raamatut kirjutama?
Oma raamatus kirjutan Jeesuse üleloomulikest imedest,
mida evolutsioon ega ateism ei oska seletada.
Mis see võib olla?
Arstidel on meditsiinilised instrumendid tõvede raviks.
Jeesus ütles vaid sõna ja haigus lahkus.
See on midagi, mida arstid ei oska seletada.
See on tunnistus, et Kõikväelise Jumala vägi on reaalne.
Oma raamatus sa räägid, et Jeesus ei ravi nagu inimesed.
Kuidas Ta siis tervendab?
Jeesus on kogu universumi kui ka meie organite looja.
Näiteks, kui arst ravib emaka kasvajat,
tehakse patsiendile tuimestus ja kasvaja eemaldatakse skalpelliga.
Kui Jeesus tervendab, ütleb Ta sõna ja kasvaja kaob
ning loob uue emaka. See on see, mida usun.
Täiesti uus organ tuleb esile.
Kui ilmneb neerupuudulikkus,
siis doktor Jeesus loob selle asemele täiesti uue neeru.
Küsin nüüd natuke teistmoodi küsimuse.
Võrreldes nüüd arstide ja Jeesuse viise, kuidas nad tervendavad,
siis mõned ei lähe üldse arsti juurde ja ütlevad end uskuvat ainult palvesse.
Teised aga vastupidi.
Mõned ütlevad, et teadusesse uskumine välistab usu olemasolu.
Mida sa kristlasena selle peale kostad?
Teadus võib olla ka Jumala loodud teadus,
olles seega Jumala loomingu osa.
Oma raamatus selgitan, et kui sa ei tunne end hästi,
siis mine arsti juurde, aga ka palveta.
Elame ajas, kus arstiteaduse peale pannakse suuri lootusi.
Loodetakse suuresti arstide võimekusele.
Oli juhtum, kui üks sõber tuli teist haiglasse vaatama
ja tahtis palvetada selle haige eest. Haige ütles, et ta usub arstidesse.
Et srstid on õppinud, teavad kõike ja ta usaldab neid.
Meditsiini võimalused on piiratud ning kuskil on selle piirid.
Võtan näiteks oma pere - üks mu lastest on autist.
Ta on füüsiliselt normaalne, kuid arengus on mahajäämus.
Ta on manustanud ravimeid, kuid ühel hetkel tuleb piir ette.
Usun, et seal punktis võidki kohtuda Jeesusega
ja jätkata palvega.
Võin tunnistada, et tema arengus on olnud märkimisväärseid edusamme.
Kui ta oli neljane, oli ta hüperaktiivne laps,
tormates ja rikkudes asju me kodus.
Ükskord hüppas ta aknasse ja jäi sinna rippuma.
Jumal tänatud, et ta sealt alla ei hüpanud.
Viimased 2-3 aastat on asi muutunud rahulikumaks.
Me usume, et palved aitavad. - Palve on tõesti väga oluline.
Millist nõu sa annaksid neile, kes praegu kannatavad?
Võib-olla nad palvetavad või ka mitte, aga soovivad tervenemist.
Või äkki nad teavad kedagi, kes vajab tervenemist.
Soovitan ühendada meditsiinilise abi koos palvega.
Arstid küll annavad nõu ja aitavad, aga paranemine tuleb Jumala käest.
Jumal kasutab arste.
Kui tunned haigena, mine arsti juurde ja seo see palvega.
Jeesus teenis ja tervendas ja teeb seda ka tänapäeval.
Ta võib tervendada ka sind!
Või kui oled juba terveks saanud, anna sellest teada meile.
Jätkame pärast pausi.
PÖÖRDEPUNKT
"Kui torm üle käib, siis pole enam õelat,
aga õigel on igavene alus." Õpetussõnad 10:25
Järgmises loos on mees, kes vajas väga imet,
kui tema töökohal juhtus õnnetus ja ta oleks võinud surra.
Imekombel jäi ta siiski ellu.
Bruce Van Natta armastas veoautosid.
Ta on mehhaanik, mis on tema unistus. Tal on abikaasa ja neli last.
Te ei osanud karta riske, mis tööga võis kaasneda,
kuni 16.novembrini, 2006.
Päeva lõpus töötasin suure metsaveomasinaga.
Autojuht palus mul veel hinnata üht leket auto all.
Auto omanik tõstis esisilla õhku
ja ma libistasin end, jalad ees, esisilla alla.
Tungraud hoidis seda silda üleval, kuid äkki vajus auto mulle rindu.
Sel hetkel, kui Bruce auto alla libises, liikus tungraud paigast.
5000 kg kaaluv sõiduk vajus mulle peale
ja peaaegu litsus mu pooleks.
Tundsin vere maitset oma suus.
Esisilla ja asfaldi vahe oli vaid 2,5 cm,
seega minu keha selle vahel oli ka umbes 2 cm.
Juht tõstis tungrauaga auto üles, aga ei liigutanud mind,
sest ta nägi, et olin vigastatud.
Selgroog oli murtud.
See oli kõige hullem valu, mida võib üldse mõelda.
Hüüdsin Jumalat appi.
Hetkega kadus Bruce'il valu.
Kaotasin teadvuse ja mu hing lahkus kehast.
Nägin kogu õnnetuspaika ülalt.
Juht põlvitas mu juures ja anus vabandust.
Mõlemal pool teda olid 2 suurt inglit, kelle pikkuseks oli umbes 2,5 meetrit.
Neil ei olnud tiibu, aga neil olid väga laiad õlad.
Nad särasid heledalt ja hoidsid mind koos.
Nad hoidsid käsi auto all, minu keha juures.
Ma ei tundnud valu, vaid ainult sõnul kirjeldamatut rahu.
Bruce oli silmitsi valikuga.
Peas keerlesid kaks häält või mõtet.
Esimene oli: "Sule silmad, loobu ja lähed taevasse!"
Teine, palju vaiksem hääl, oli kui sosin, mis ütles:
"Kui sa tahad elada, siis pead kõvasti võitlema!"
Seejärel läks hing tagasi kehasse.
Bruce oli teadvuseta, kui teda haiglasse lennutati.
Arstid ei uskunud, et ta võiks paar tundigi elus püsida,
sest ta oli tõsiselt vigastatud.
Viis suurimat arterit olid avatud.
Vastavalt 2001. a. tehtud uuringule, oli minu juhtum ainuke maailmas,
kus 5 suurima arteri rebendi puhul on ellu jäädud.
Usun, et inglid aitasid vältida minu verest tühjaks jooksmist.
Bruce elas haiglas üle 5 suurt operatsiooni enam kui 2 kuu jooksul.
Paljud raskused tuli ületada.
Peensoolest eemaldati 75 %.
Täiskasvanul on u 6 meetri pikkune peensool.
Minu puhul usuti, et ma ei ela üle aasta.
Kaotasin kiiresti kaalu. Mind toideti veeni.
Bruce'i kaal langes 81 kilolt 57 kiloni,
Bruce'i eest palvetati.
Ühel päeval tuli tema juurde ootamatu külaline.
Issand kõnetas üht meest New Yorgis kaks päeva järjest,
et ta tuleks ja palvetaks minu pärast. Ta pani oma peopesa mu laubale.
Ta palvetas nii kui Jeesus õpetas meid
ja ütles: "Peensool, ma käsin, kasva tagasi üleloomulikul moel!"
Tundsin, nagu elektrivool läbis mu keha ja soolestik liikus.
Pärast üheksat kuud haiglas, sai Bruce ise juba süüa
ja tema kehakaal tõusis peaaegu endisele tasemele.
Tervislikul ülevaatusel selgus,
et tema peensool oli kasvanud 3 meetri pikkuseks.
Peensool leiti olevat parem kui tavaline.
Minu keha töötab nüüd täiesti normaalselt.
Ikka ja jälle arstid hämmastusid mu tervenemise pärast.
Jumal tegi mu organitega suuri imesid.
Sooled kasvasid tagasi ja ka teised elundid. Imed imede järel.
Jumal on tõeline imede tegija.
Täna reisib Bruce oma perega ja räägib üleloomulikust tervenemisest.
Bruce on kirjutanud ka raamatu "Inglite poolt päästetud".
On imeline näha, kuidas Jumal töötab inimeste elus.
Tema tahab vastata meie vajadustele.
Jumala armastus on suurem, kui me oskame ettegi kujutada.
Võib-olla olete kogenud sarnast õnnetust.
See, mida Jumal tegi Bruce'le, Ta võib teha ka sulle!
Sul tarvitseb vaid öelda: "Aita mind!".
Läheme hetke pärast saatega edasi.
PÖÖRDEPUNKT
"Eks müüda viis varblast kahe veeringu eest?
Ja ükski neist ei ole unustatud Jumala ees.
Isegi teie juuksekarvad on kõik ära loetud.
Ärge kartke,
te olete enam väärt kui hulk varblasi!" Luuka 12:6-7.
Täna oleme kõnelenud Jeesuse imetegudest.
Mees, kellega kohe kohtume, vajas ka imet.
Dorian oli narkosõltlane, millest välja viis vaid üks tee.
Minu elu oli kui dr. Jekyllin ja Mr. Hyden lugu.
Väljastpoolt nähtus, et Dorianil oli hea töö ja ta käis isegi kirikus.
Alates 16-eluaastast oli ta narkosõltlane.
Kulutasin narkootikumide peale vähemalt 300 dollarit nädalas.
Lähedased inimesed polnud mu probleemist teadlikud.
Sõltuvus viis mind punktini, kus tahtsin selle eest põgeneda.
Ta kolis Detroitist Kaliforniasse.
Kolimine tuli alguses kasuks, kui ta kohtas Brendat.
Kohtasin teda kirikus.
See oli suur õnnistus, sest sain põgeneda mineviku küüsist.
Ta kihlus Brendaga, kel polnud aimugi Doriani probleemist.
Hiljem, kui üks Doriani lähedane inimene suri,
otsis ta lohutust uimastitest ja lasi jalga.
Ma ei tulnud olukorraga toime.
Kasutasin kaotust vabandusena, et joosta tagasi uimastite juurde.
Rääkisin pereliikmetega, keegi ei olnud teda näinud.
Siis kuulsin esimest korda tema hämarast minevikust.
See oli väga hirmutav.
Oli raske mõista.
Vaatamata kartustele, uskus Brenda muutustesse.
Palvetasin enamasti, et Dorian võiks turvaliselt tagasi naasta.
"Issand, päästa teda, tee seda ja tee toda!"
Dorian tuli tagasi ja abiellus Brendaga,
aga tema fookus polnud abikaasal ega kodul.
Selle asemel, et suhelda oma kaasaga,
kasutasin ma kolm päeva järjest narkootikume.
Sain töölt vabaks, lõikasin end suhetest lahti ja kadusin üksindusse.
Otsustasin, et lähen tänavatele oma abikaasat otsima.
Käisin läbi kõik narkourkad ja palusin Jumalalt,
et Ta muudaks mind, mitte ainult mu abikaasat.
Oli palju üksildasi, hirmutavaid ja pisaratega öid.
Kõigele vaatamata otsustasin järgida Jumalat.
Tahtsin painduda Jumala tahte alla.
Pärast 5 aastat andis Brenda lahutuse sisse.
Olin lahutuse tõttu murtud mees.
Lõpuks mõistsin, et vajan muutust.
Dorian hüüdis oma hädas Jumala poole.
Ta ei uskunud, et võiks saada narkosõltuvusest vabaks,
aga koos Jumalaga on see üle öö võimalik.
Doriani vabanemine uimastitest tuli kiirelt ja kummalisel moel:
ületades tänavat jäi ta trammi alla.
Kaks trammi tulid erisuundadest ja joostes üle tänava, jäin alla.
Löögi järel lendasin 6 meetri kaugusele.
Dorian oli koomas kolm päeva.
Ta sai intensiivset ravi ja lahkus haiglast ilma tüsistusteta.
Pärast õnnetusjuhtumit oli sõltuvus kadunud.
Mõistsin, et see kõik on Jumalast ja mitte minust.
Ükski teraapia ei lõpetanud sõltuvust.
llma Jumalata oleksin ma oma sõltuvusele alla jäänud.
Jumal võttis ära mu kokaiini sõltuvuse.
Dorian luges Piiblit, läks kirikusse ja Jumal vastas veel ühele ta palvele.
Mõistsin, et Jumal armastab mind
ja tahab, et oleksime Dorianiga jälle koos.
Jumal andis mõista, et me mõlemad oleme muutunud.
Pärast nelja aastat lahutust abiellusid Dorian ja Brenda uuesti.
Ta on Jumala kingitus mulle.
Jumal teadis mu südameigatsusi ja Ta pidas oma sõna!
Meil on lähedane suhe teineteisega, sest meil on suhe Jumalaga.
Jumal tegi seda, mida mina ei suutnud.
Jumal on tõeline ja Ta viib oma plaani inimestes täide.
Usalda Jumalat!
Ehk oled ka sina millegi sõltuvuses ja oled kõike proovinud.
Anna see asi Jeesusele ära.
Dorian vabanes hetkega - ka sinul on see võimalik.
Ära hoia oma sõltuvust salajas,
vaid räägi kellelegi, keda saad usaldada.
Teiseks, mõtle, mida saaksid teha, et vältida kiusatusi.
Kui oled sõltuvuses pornograafiast - loe Piiblit, veeda aega oma abikaasaga.
Kõige olulisem on palvetada.
Palve on vestlus sinu ja Jumala vahel.
Tema võib luua kõik uueks.
Palume koos.
Jumal, ma vajan Sind oma eluolukordades.
See sõltuvus on võtnud minult kõik ja olen kaotanud oma lähedased.
Ma vajan Sinult uut algust!
Olen ise võimetu.
Sina võid muuta asju üleöö.
Aita mind, Jumal, Sinu Poja Jeesuse Kristuse läbi.
Aamen.
Kui sa palusid seda palvet, siis soovime sinust teada saada.
PÖÖRDEPUNKT
"Nõnda siis ei ole midagi see, kes istutab, ega see, kes kastab,
vaid Jumal, kes kasvatab." 1. Korintlastele 3:7
Muyiwa ja Riversongs on taas tagasi
uhiuue plaadiga "Kuulutades Tema nime maailmas".
Hangi see uus album ekraanil näidatud aadressilt.
Meie aeg hakkab otsa saama.
Loodan, et tänases saates nähtu ja kuuldu oli innustav.
Jeesus võib päästa sind igas olukorras.
Külasta ka meie kodulehekülge ja anda endast märku.
Lõpetuseks kuuleme pala Ben Tankard'ilt "Ta on nii suur"
Tõlge: Tiiu Sassiad